wannaphong/clean_thaiwikipedia huggingface dataset:
# มังกรหยก ตอน เฮ้งเต็งเอี๊ยง
มังกรหยก ตอน เฮ้งเต็งเอี๊ยง  เป็นละครโทรทัศน์ที่สร้างขึ้นในปี ค.ศ. 1992 อิงเรื่องราวมาจากวรรณกรรมชิ้นเอกของจีนเรื่อง มังกรหยก และ มังกรหยก ภาค 2 ของกิมย้ง นำแสดงโดย เจิ้ง อี้เจี้ยน, เหลียง เพ่ยหลิง ออกอากาศทางช่อง 3 แฟมิลี่ เป็นตอนแรกในวันที่ 25 สิงหาคม พ.ศ. 2560

 เนื้อเรื่องย่อ 
ในสมัยราชวงศ์ซ่ง เทียนแซ พบว่าศิษย์ผู้พี่ของเขา เฮี้ยงแซ เห็นแก่คัมภีร์เก้าอิมจนยอมทรยศต่อบ้านเมือง เทียนแซ จึงร่วมต่อต้านศัตรูและกำจัดเฮี้ยงแซศิษย์ทรยศ แต่เฮี้ยงแซได้จับลูกและเมียของเขาเป็นตัวประกัน เทียนแซพยายามช่วยเหลือแต่ถูกเฮี้ยงแซทำร้ายจนตาย ก่อนตายเทียนแซได้ฝากลูกชายไว้กับ เฮ้งเซี้ยะแซ ศิษย์พี่อีกคนที่คอยช่วยเหลือเขา แต่เฮ้งเซี๊ยะแซกลับหลงกลจนไปมีความสัมพันธ์กับหลิงซู่ น้องสาวของเฮี้ยงแซอย่างไม่ตั้งใจ เมื่อรู้ตัวเขาจึงพยายามพาลูกชายของเทียนแซหลบหนีแต่ถูกเฮี้ยงแซทำร้ายจนตก หน้าผา โชคดีที่ทั้งคู่รอดชีวิตมาได้แต่เฮ้งเซี้ยะแซต้องสูญเสียความทรงจำไป ต่อมาลูกชายของเทียนแซ เฮ้งเต่งเอี๊ยง เติบโตมาโดยไม่รู้เรื่องราวภายนอก จนกระทั่งเขาได้รู้จักกับหยวนเอี้ยนฟง (หลอเจียเหลียง) องค์ชายใหญ่แห่งราชวงศ์กิมที่ได้ช่วยชีวิตเขา ทั้งสองจึงได้กลายเป็นมิตรกัน และเมื่อเขารู้ความจริงว่าเฮี้ยงแซคือคนที่ฆ่าพ่อแม่ เขาจึงประกาศจะตามล้างแค้นแต่เขากลับไปหลงรักหลินเจ้าอิง ซึ่งมีเป้าหมายมาเพื่อฆ่า เฮ้งเซี้ยะแซ พ่อบุญธรรมของเขา ในที่สุดเขาจะตัดสินใจเช่นไร และเรื่องราวบุญคุณความแค้นในครั้งนี้จะลงเอยอย่างไร

 นักแสดงนำ 
 เจิ้ง อี้เจี้ยน รับบท หวัง ฉงหยาง
 เหลียง เพ่ยหลิง รับบท หลิน เจ้าอิง
 หลอ เจียเหลียง รับบท หยวน งันฟง
 กวน หลี่เจี๋ย รับบท เทียนแซ
 วีเวียน เจ้า รับบท ฉิง ยุกซี
 หลิน ซ่างอู่ รับบท เฮี้ยงแซ
 หลี่ ฮั่นฉือ รับบท เฮ้งเซี้ยะแซ

 แหล่งข้อมูลอื่น 
  Rage and Passion on Baidu Baike
# เทศบาลตำบลภูเขียว
ภูเขียว เป็นเทศบาลตำบลแห่งหนึ่งในอำเภอภูเขียว จังหวัดชัยภูมิ ครอบคลุมพื้นที่บางส่วนของตำบลผักปัง โดยมีพื้นที่ขององค์การบริหารส่วนตำบลผักปังล้อมรอบ สภาพพื้นที่เป็นที่ลุ่มน้ำ และมีแหล่งน้ำขนาดใหญ่ คือ หนองผักปัง ซึ่งเป็นอ่างเก็บน้ำชลประทาน ที่ใช้ประโยชน์เป็นแหล่งน้ำดิบสำหรับผลิตน้ำประปาของการประปาส่วนภูมิภาคในอำเภอด้วย

 ประวัติ 
เทศบาลตำบลภูเขียว แรกเริ่มก่อตั้งเมื่อวันที่ 31 สิงหาคม 2498 ในชื่อเดิมว่า สุขาภิบาลผักปัง"ประกาศกระทรวงมหาดไทย เรื่องจัดตั้งสุขาภิบาลผักปัง อำเภอภูเขียว จังหวัดชัยภูมิ"PDFราชกิจจานุเบกษา 72 (74):43. 17 กันยายน 2498 เป็นหน่วยการบริหารราชการส่วนท้องถิ่นรูปแบบ "ประเภทสุขาภิบาล" โดยมีพื้นที่ทั้งหมด 1.94 ตารางกิโลเมตร 

ต่อมาเมื่อวันที่ 25 พฤษภาคม 2542 สุขาภิบาลผักปัง ได้รับการเปลี่ยนแปลงฐานะจาก สุขาภิบาลเป็น เทศบาลตำบลผักปัง พร้อมทั้งเมื่อวันที่ 25 มีนาคม พ.ศ. 2553 ประกาศกระทรวงมหาดไทยได้เห็นชอบเปลี่ยนชื่อจากเทศบาลตำบลผักปัง เป็น เทศบาลตำบลภูเขียว มาจนปัจจุบันhttp://pkcity.go.th/condition.php

 ชุมชน 
เทศบาลตำบลภูเขียวครอบคลุมพื้นที่บางส่วนของตำบลผักปัง จำนวน 4 หมู่บ้าน เขตเทศบาลประกอบด้วย 11 ชุมชน ดังนี้
 ชุมชนทรายแสนคำ
 ชุมชนทรัพย์เจริญ
 ชุมชนประชาร่วมใจ
 ชุมชนราษฎร์วารีก้าวหน้า
 ชุมชนวัดป่าสามัคคี
 ชุมชนราษฎร์อุทิศสานฝัน
 ชุมชนศาลเจ้าแม่ทับทิม
 ชุมชนพระธาตุกลางบ้าน
 ชุมชนวัดโบราณสมานใจ
 ชุมชนเจ้าพ่อหลักเมือง
# เหตุสารฟิโปรนิลปนเปื้อนในไข่ พ.ศ. 2560
เหตุสารฟิโปรนิลปนเปื้อนในไข่ พ.ศ. 2560 เป็นเหตุการที่เกิดขึ้นในทวีปยุโรปและบางส่วนของทวีปเอเชีย โดยเกิดจากการใส่ยาฆ่าแมลง ลงไปในไข่ไก่และผลิตภัณฑ์ไข่

ไข่ไก่ ถูกพบว่าปนเปื้อนสารฟิโปรนิล (fipronil) โดยแพร่กระจายออกไปใน 15 ประเทศสมาชิกในสหภาพยุโรป, สวิตเซอร์แลนด์, และ ฮ่องกง ประมาณกว่า 700,000 ฟอง เหตุสารฟิโปรนิลปนเปื้อนในไข่เป็นเหตุปนเปื้อนครั้งใหญ่ที่สุดโดยสารฟิโปรนิลถูกใช้ในยาฆ่าแมลงเพื่อกำจัดpoultry mite 
 อ้างอิง
# ตำบลบ้านแก้ง (อำเภอภูเขียว)
บ้านแก้ง เป็นตำบลแห่งหนึ่งในอำเภอภูเขียว จังหวัดชัยภูมิ ตั้งอยู่ทางทิศตะวันตกเฉียงเหนือของอำเภอ ระยะทางห่างจากที่ว่าการอำเภอประมาณ 16 กิโลเมตร ลักษณะพื้นที่เป็นที่ราบสูง โดยมีลำน้ำพรมไหลผ่าน และมีแหล่งน้ำธรรมชาติขนาดใหญ่ คือ หนองสามหมื่น และยังมีโบราณสถานเก่าแก่ คือ องค์พระธาตุสามหมื่น อีกด้วย องค์กรปกครองส่วนท้องถิ่นในพื้นที่ คือ เทศบาลตำบลบ้านแก้ง ซึ่งครอบคลุมพื้นที่ทั้งหมดของตำบล

 อาณาเขต 
 ทิศเหนือ ติดกับตำบลโคกสะอาด (เขตองค์การบริหารส่วนตำบลโคกสะอาด) อำเภอภูเขียว และตำบลโนนคูณ (เขตองค์การบริหารส่วนตำบลโนนคูณ) อำเภอคอนสาร
 ทิศตะวันออก ติดกับตำบลผักปัง (เขตองค์การบริหารส่วนตำบลผักปัง) อำเภอภูเขียว
 ทิศใต้ ติดกับตำบลหนองตูม (เขตองค์การบริหารส่วนตำบลหนองตูม) อำเภอภูเขียว
 ทิศตะวันตก ติดกับตำบลหนองโพนงาม (เขตองค์การบริหารส่วนตำบลหนองโพนงาม) และตำบลบ้านเป้า (เขตองค์การบริหารส่วนตำบลบ้านเป้า) อำเภอเกษตรสมบูรณ์

 ประวัติ 
ตำบลบ้านแก้ง บริเวณบ้านลาดหนองสามหมื่น เคยเป็นที่ตั้งของอำเภอเกษตรสมบูรณ์เมื่อแรกเริ่มก่อตั้ง จนต่อมาภายหลังให้ยุบอำเภอเกษตรสมบูรณ์ลงเนื่องจากอยู่ใกล้อำเภอภูเขียวมากเกินไป เพื่อไปจัดตั้งกิ่งอำเภอบ้านยาง ตำบลบ้านยางขึ้นแทน และเปลี่ยนชื่อมาเป็นอำเภอเกษตรสมบูรณ์ในปัจจุบันนี้ 

ต่อมาเมื่อวันที่ 2 มีนาคม พ.ศ. 2538 ได้มีประกาศกระทรวงมหาดไทยเปลี่ยนแปลงฐานะจาก "สภาตำบลบ้านแก้ง" เป็น "องค์การบริหารส่วนตำบลบ้านแก้ง""ประกาศกระทรวงมหาดไทย เรื่องจัดตั้งองค์การบริหารส่วนตำบล.PDF  ราชกิจจานุเบกษา 112 (พิเศษ6 ง) :13. 3 มีนาคม 2538 จนกระทั่งเมื่อวันที่ 7 กันยายน พ.ศ. 2554 มีประกาศกระทรวงมหาดไทยให้จัดตั้งองค์การบริหารส่วนตำบลบ้านแก้งเป็น "เทศบาลตำบลบ้านแก้ง" อำเภอภูเขียว"ประกาศกระทรวงมหาดไทย เรื่อง จัดตั้งองค์การบริหารส่วนตำบลบ้านแก้ง...เป็นเทศบาลตำบลบ้านแก้ง.PDFราชกิจจานุเบกษา 131 (พิเศษ18 ง) :3. 27 มกราคม 2557 จนปัจจุบัน

 หมู่บ้าน 
ตำบลบ้านแก้ง แบ่งออกเป็น 21 หมู่บ้านในเขตเทศบาลตำบลบ้านแก้งทั้งหมด ได้แก่ 

 หมู่ 1 บ้านแก้ง 
 หมู่ 2 บ้านหนองดินดำ 
 หมู่ 3 บ้านดอนเตาเหล็ก 
 หมู่ 4 บ้านหนองแซง 
 หมู่ 5 บ้านโนนหินแร่ 
 หมู่ 6 บ้านลาด 
 หมู่ 7 บ้านนาหนองทุ่ม 
 หมู่ 8 บ้านโปร่งดินดำ 
 หมู่ 9 บ้านโคกสะอาด 
 หมู่ 10 บ้านพรมเหนือ 
 หมู่ 11 บ้านนาหัวแรด 
 หมู่ 12 บ้านหนองแซงน้อย 
 หมู่ 13 บ้านลาด 
 หมู่ 14 บ้านหนองดินดำ 
 หมู่ 15 บ้านธาตุสามหมื่น 
 หมู่ 16 บ้านศิลาทอง 
 หมู่ 17 บ้านลาด
 หมู่ 18 บ้านหนองดินดำ
 หมู่ 19 บ้านโคกสะอาด
 หมู่ 20 บ้านโนนหินแร่
 หมู่ 21 หนองดินดำ
# เทศบาลตำบลบ้านแก้ง
เทศบาลตำบลบ้านแก้ง สามารถหมายถึง
 เทศบาลตำบลบ้านแก้ง อำเภอดอนตาล จังหวัดมุกดาหาร
 เทศบาลตำบลบ้านแก้ง อำเภอภูเขียว จังหวัดชัยภูมิ

บ้านแก้ง
# ตำบลโคกสูง (อำเภอเมืองชัยภูมิ)
โคกสูง เป็นตำบลหนึ่งในอำเภอเมืองชัยภูมิ จังหวัดชัยภูมิ องค์กรปกครองส่วนท้องถิ่นในพื้นที่ คือ เทศบาลตำบลโคกสูง ครอบคลุมพื้นที่ตำบลโคกสูงทั้งตำบล

 ภูมิศาสตร์ 
ตำบลโคกสูงมีพื้นที่เป็นที่เนินเชิงเขาเทือกเขาภูแลนคา ราษฎรส่วนใหญ่ทำไร่ในที่ราบเชิงเขาและทำนาในที่ราบลุ่ม ตำบลโคกสูงมีอาณาเขตติดต่อกับพื้นที่ข้างเคียงดังนี้

 ทิศเหนือ ติดกับตำบลห้วยต้อน
 ทิศตะวันออก ติดกับตำบลรอบเมือง
 ทิศใต้ ติดกับตำบลชีลอง
 ทิศตะวันตก ติดกับตำบลบ้านเขว้า (เขตองค์การบริหารส่วนตำบลบ้านเขว้า) อำเภอบ้านเขว้า

 หมู่บ้าน 
ตำบลโคกสูงแบ่งออกเป็น 6 หมู่บ้าน ดังนี้
 หมู่ 1 บ้านโคกสูง 
 หมู่ 2 บ้านโสกตลับ
 หมู่ 3 บ้านยางบ่า 
 หมู่ 4 บ้านห้วยยาง 
 หมู่ 5 บ้านหนองโสมง 
 หมู่ 6 บ้านตะแคง
# เทศบาลตำบลบ้านเพชรภูเขียว
บ้านเพชรภูเขียว เป็นเทศบาลตำบลแห่งหนึ่งในอำเภอภูเขียว จังหวัดชัยภูมิ โดยมีพื้นที่ครอบคลุมบางส่วนของตำบลบ้านเพชร ห่างจากที่ว่าการอำเภอภูเขียวประมาณ 20 กิโลเมตร ห่างจากศาลากลางจังหวัดชัยภูมิประมาณ 80 กิโลเมตร

 อาณาเขต 
 ทิศเหนือ ติดกับองค์การบริหารส่วนตำบลบ้านเพชร
 ทิศใต้ ติดกับองค์การบริหารส่วนตำบลบ้านเพชร
 ทิศตะวันออก ติดกับองค์การบริหารส่วนตำบลบ้านเพชร
 ทิศตะวันตก ติดกับองค์การบริหารส่วนตำบลบ้านเพชร

 ประวัติ 
แต่เดิมนั้น บ้านเพชร เทศบาลตำบลบ้านเพชรภูเขียว จัหงัดชัยภูมิ."สภาพทั่วไป" [ออนไลน์]. เข้าถึงได้จาก:http://www.banphetphukhieo.go.th/condition.php (ม.ป.ป.). สืบค้น 8 กันยายน 2560.เป็นเมืองร้างของคนในสมัยใดไม่ทราบแน่ชัด แต่มีปรากฏหลักฐานว่า "หลักเมืองคง จาปูม เป็นผู้สร้าง" ซึ่งเป็นหลักเมืองก่อด้วยศิลาแลงจารึกด้วยอักษรขอม มี 2 แห่ง คือ ดอนแท่นกุดเมืองคง หมู่ที่ 7 และอีกหลักเป็นแท่นหลอมเงิน คือ ดอนแท่น หมู่ที่ 8 เดิมเรียกว่า บ้านเพ็กใหญ่ ต่อมาได้มีการเปลี่ยนชื่อจาก "บ้านเพ็ก" เป็น "บ้านเพชร" จนถึงปัจจุบัน

เมื่อวันที่ 7 ธันวาคม 2535 ได้จัดตั้งสุขาภิบาลขึ้นที่ตำบลบ้านเพชร หมู่ 8 โดยครอบคลุมพื้นที่ตำบลบ้านเพชรบางส่วน ใช้ชื่อว่า สุขาภิบาลบ้านเพชรภูเขียว"ประกาศกระทรวงมหาดไทย เรื่องจัดตั้งสุขาภิบาลบ้านเพชรภูเขียว อำเภอภูเขียว จังหวัดชัยภูมิ".PDF ราชกิจจานุเบกษา 110. (43):17-18. 9 เมษายน 2536 จนเมื่อวันที่ 25 พฤษภาคม 2542 สุขาภิบาลบ้านเพชรภูเขียว ได้รับการเปลี่ยนแปลงฐานะจากสุขาภิบาลเป็น เทศบาลตำบลบ้านเพชรภูเขียว ตั้งแต่นั้นเป็นต้นมา

ทำเนียบนายกเทศมนตรี
 นายสวย คงเมือง
 นายอุทิษา ภิญโญทรัพย์
 นายประสาท เหล่าเสนา
 นายอุทิษา ภิญโญทรัพย์
 นายอุทิษา ภิญโญทรัพย์

 การปกครอง 
เทศบาลตำบลบ้านเพชรภูเขียวครอบคลุมพื้นที่บางส่วนของตำบลบ้านเพชร ประกอบด้วย 5 หมู่บ้าน 10 ชุมชน ดังนี้

 ชุมชนที่ 1 นครคงพัฒนา
 ชุมชนที่ 2 เมืองคงใต้
 ชุมชนที่ 3 เพชรเมืองใหม่
 ชุมชนที่ 4 เพชรน้ำหนึ่ง
 ชุมชนที่ 5 เพชรสร้างสรรค์
 ชุมชนที่ 6 ประชาสุขสันต์
 ชุมชนที่ 7 เพชรหรดี
 ชุมชนที่ 8 เมืองเก่าสามัคคี
 ชุมชนที่ 9 เพชรใต้
 ชุมชนที่ 10 กุดตูม

 การศึกษา 
มีโรงเรียนในเขตเทศบาลตำบลบ้านเพชรภูเขียว 5 แห่งดังนี้

 โรงเรียนเพชรวิทยาคาร (มัธยมศึกษา) สังกัด องค์การบริหารส่วนจังหวัดชัยภูมิ
 โรงเรียนบ้านเมืองคง (ประถมศึกษา) สังกัด สพฐ.
 โรงเรียนเพชรราษฎร์สามัคคี (ประถมศึกษา) สังกัด สพฐ.
 โรงเรียนเพชรราษฎร์บำรุง (ประถมศึกษา) สังกัด สพฐ.
 ศูนย์พัฒนาเด็กเล็กเทศบาลตำบลบ้านเพชรภูเขียว
 
 หน่วยงานราชการ 
 สำนักงานเทศบาลตำบลบ้านเพชรภูเขียว
 สถานีตำรวจภูธรบ้านเพชร
 โรงพยาบาลส่งเสริมสุขภาพตำบลบ้านเพชร
 ที่ทำการไปรษณีย์ใบอนุญาตเอกชนบ้านเพชร
 ห้องสมุดประชาชนเทศบาลตำบลบ้านเพชรภูเขียว

 เศรษฐกิจ 
ด้านเกษตรกรรม ประชากรส่วนใหญ่ประกอบอาชีพทำนา ซึ่งเป็นนาข้าวเหนียวเอาไว้บริโภคมากกว่าขาย นอกจากนี้มีการทำไร่อ้อย ทำไร่นาสวนผสม

ส่วนการพาณิชย์ ในเขตเทศบาลตำบลบ้านเพชรภูเขียว ส่วนใหญ่จะประกอบอาชีพค้าขายบริเวณถนนสายหลัก ในโซนชุมชนเพชรสร้างสรรค์ ประชาสุขสันต์และเพชรหรดี ซึ่งถือเป็นแหล่งค้าขายขนาดใหญ่ของเทศบาล
# เทศบาลตำบลคอนสวรรค์
เทศบาลตำบลคอนสวรรค์ เป็นองค์กรปกครองส่วนท้องถิ่นแห่งหนึ่งในอำเภอคอนสวรรค์ จังหวัดชัยภูมิโดยมีพื้นที่ที่ส่วนใหญ่เป็นที่ราบ มีเนินดินสูงเป็นบางแห่ง และพื้นที่บางหมู่บ้านอยู่ติดหนองน้ำ ประชากรส่วนใหญ่มีอาชีพเกษตรกรรม เลี้ยงสัตว์ค้าขาย รับจ้าง

 อาณาเขต 
ทิศติดกับเหนือ องค์การบริหารส่วนตำบลโคกมั่งงอยตะวันตกใต้องค์การบริหารส่วนตำบลบ้านโสกทิศตะวันออก องค์การบริหารส่วนตำบลคอนสวรรค์

 ประวัติ 
เทศบาลตำบลคอนสวรรค์ แรกเริ่มก่อเป็น สุขาภิบาลตำบลคอนสวรรค์ ต่อมาเมื่อวันที่ 25 เดือน พฤษภาคม พ.ศ. 2542 สุขาภิบาลตำบลคอนสวรรค์ ได้รับการเปลี่ยนแปลงฐานะจาก สุขาภิบาลเป็นเทศบาลตำบลคอนสวรรค์ มาจนปัจจุบันhttp://file.siam2web.com/khonsawan/files%5Bdocument%5D/2017224_32859.pdf

 การปกครอง 
เขตปกครองครอบคลุมพื้นที่บางส่วนของ 2 ตำบล แยกออกเป็น 7 หมู่บ้าน ดังนี้
หมู่ที่บ้าน colspan="2" align="center" bgcolor="#efefef" 1  บ้านจอก (Ban Chok) 2 12 13 3 บ้านหนองชาติ (Ban Nong Chat) colspan="2" align="center" bgcolor="#efefef"1 บ้านหนองแดงน้อย (Ban Nong Dang Noi)13

ทำเนียบนายกเทศมนตรี
ปีที่ดำรงตำแหน่งผู้ดำรงตำแหน่ง2568 - ปัจจุบันนายวรพงษ์ ใหม่พระเนตร 2542 - 2568 นางสาวเพชราพร ภูมิรัตนประพิณ
# อึชตาดูโนวู (โปรตุเกส)
อึชตาดูโนวู (แปลว่า: "รัฐใหม่") หรือ สาธารณรัฐที่ 2 คือระบอบเผด็จการชาตินิยมโปรตุเกสก่อตั้งขึ้นในปี พ.ศ. 2476Jorge Pais de Sousa, O Fascismo Catedrático de Salazar, Imprensa da Universidade de Coimbra, 2012พัฒนาจากรัฐบาลยุคเผด็จการแห่งชาติ  ที่เกิดขึ้นหลังจากรัฐประหารเมื่อวันที่ 28 พฤษภาคม พ.ศ. 2469 เพื่อล้มล้างรัฐบาลสาธารณรัฐที่หนึ่งที่ไร้เสถียรภาพ โดยเผด็จการแห่งชาติและอึชตาดูโนวูได้รับการยอมรับว่าเป็นสาธารณรัฐโปรตุเกสที่สอง รัฐใหม่มีแนวคิดการปกครองแบบอนุรักษ์นิยมและเผด็จการซึ่งได้รับการพัฒนาโดยอังตอนียู ดึ ออลีไวรา ซาลาซาร์ นายกรัฐมนตรีของโปรตุเกสตั้งแต่ปี พ.ศ. 2471–2511 ก่อนที่จะลงจากตำแหน่งให้มาร์แซลู ไกตานู เนื่องจากปัญหาสุขภาพ

แนวคิดนี้ขัดแย้งกับลัทธิคอมมิวนิสต์, สังคมนิยม, ลัทธิอนาธิปไตย, เสรีนิยม และลัทธิต่อต้านจักรวรรดินิยม ระบอบการปกครองเป็นแบบบรรษัทนิยม, อนุรักษ์นิยม และชาตินิยม รวมถึงการคุ้มครองศาสนาคริสต์นิกายโรมันคาทอลิกในโปรตุเกส นโยบายดังกล่าวทำให้แองโกลา, โมซัมบิก และดินแดนอื่นของโปรตุเกสอยู่ในฐานะเป็นอาณานิคมของโปรตุเกส และกลายพื้นในการขยายแนวคิดสังคมแบบโปรตุเกสในนโยบาย "กลืนกิน" ทั้งอาณานิคมในแอฟริกาและเอเชีย ภายใต้การนำของรัฐใหม่ มีความพยายยามรักษาความเป็นจักรรวรรดิเก่าอันยาวนานนับศตวรรษซึ่งมีพื้นที่รวมทั้งสิ้น 2,168,071 ตารางกิโลเมตร (837,097 ตารางไมล์) ในขณะที่อำนาจอาณานิคมในอดีตต่าง ๆ ได้เรียกร้องให้รัฐบาลโปรตุเกสคืนเอกราชให้แก่อาณานิคมเหล่านั้นPortugal Não É Um País Pequeno 

โปรตุเกสเข้าร่วมสหประชาชาติในปี พ.ศ. 2498 และเป็นสมาชิกผู้ก่อตั้งของเนโท (พ.ศ. 2492), โออีซีดี (พ.ศ. 2504) และเอฟตา (พ.ศ. 2503) ในปี พ.ศ. 2511 มาร์แซลู ไกตานู ได้รับการแต่งตั้งให้เป็นหัวหน้ารัฐบาลคนใหม่ เมื่อวันที่ 25 เมษายน พ.ศ. 2517 การปฏิวัติคาร์เนชันในลิสบอนการทำรัฐประหารโดยทหารฝ่ายซ้ายโปรตุเกสและคณะกองกำลังแห่งชาติ (แอมึแอฟึอา) ล้มล้างระบอบการปกครองของอึชตาดูโนวู ตลอดเวลาหลังสงครามโลกครั้งที่สองได้มีการวิพากษ์วิจารณ์รัฐบาลอย่างรุนแรงจากนานาชาติและเรียกร้องให้รัฐบาลโปรตุเกสคืนเอกราชให้แก่อาณานิคม ซึ่งรัฐบาลอึชตาดูโนวูเป็นหนึ่งในรัฐบาลขวาจัดที่ครองอำนาจยาวนานที่สุดแห่งหนึ่งในทวีปยุโรป
# กีฬาบาสเกตบอลในซีเกมส์ 2017 – ทีมชาย
การแข่งขัน บาสเกตบอลชาย ในมหกรรมกีฬา ซีเกมส์ 2017 จะจัดขึ้นในกรุง กัวลาลัมเปอร์, ประเทศมาเลเซีย ที่สนามกีฬาเอ็มเอบีเอ ตั้งแต่วันที่ 20 ถึง 26 สิงหาคม. 

ตารางการแข่งขัน
ด้านล่างนี้คือตารางการแข่งขันสำหรับการแข่งขันบาสเกตบอลชาย:
Pรอบเบื้องต้นCMรอบจัดอันดับ½รอบรองชนะเลิศBเพลย์ออฟนัดชิงอันดับที่ 3Fรอบชิงชนะเลิศ
อาทิตย์ 20จันทร์ 21อังคาร 22พุธ 23พฤหัสบดี 24ศุกร์ 25เสาร์ 26P P P P P CM ½ CM B F

การจับสลาก
การจับสลากสำหรับทัวร์นาเมนต์จะจัดขึ้นในวันที่ 8 กรกฎาคม พ.ศ. 2560, 10:00 MST (UTC+8), ที่โรงแรมเรเนสซ็องส์ กัวลาลัมเปอร์, กัวลาลัมเปอร์. 9 ทีมในทัวร์นาเมนต์ทีมชายจะถูกจับสลากอยู่ในสองกลุ่มที่มีสี่และห้าทีม. ทีมที่เป็นทีมวางอยู่ในห้าโถจะขึ้นอยู่กับผลงานของพวกเขาในซีเกมส์ครั้งที่ผ่านมา, ยกเว้นลาว, ผู้ที่กำลังเริ่มต้นในการแข่งขันปีนี้.

โถ 1โถ 2โถ 3โถ 4โถ 5    

ชาติที่เข้าร่วมการแข่งขัน

ผลการแข่งขัน
เวลาทั้งหมดเป็น เวลามาตรฐานมาเลเซีย (UTC+8)

รอบเบื้องต้น
กลุ่ม เอ

กลุ่ม บี

รอบจัดอันดับ
7th-9th place bracket

นัดชิงอันดับที่ 7

นัดชิงอันดับที่ 8 – 9

นัดชิงอันดับที่ 5 – 6

รอบแพ้คัดออก

รอบรองชนะเลิศ

นัดชิงเหรียญทองแดง

นัดชิงเหรียญทอง

ตารางอันดับการแข่งขัน
อันดับทีม456789

ดูเพิ่ม
ทีมหญิง
# อิสึสึจิ มุเนะโกะ
อิสึสึจิ มุเกะโนะ  เป็นพระสนมในจักรพรรดิโกะ-นิโจ จักรพรรดิองค์ที่ 94 จากราชสกุลไดกะกุจิและเป็นพระมารดาของพระโอรสถึง 2 พระองค์คือ เจ้าชายคุนิโยะชิ องค์รัชทายาทใน จักรพรรดิโกะ-ไดโงะ จักรพรรดิองค์ที่ 96 และ เจ้าชายคุนิมิ
# เทศบาลตำบลเกษตรสมบูรณ์
เทศบาลตำบลเกษตรสมบูรณ์ เป็นเทศบาลตำบลแห่งหนึ่งในอำเภอเกษตรสมบูรณ์ จังหวัดชัยภูมิ เป็นชุมชนเมืองศูนย์กลางทางเศรษฐกิจของอำเภอเกษตรสมบูรณ์

 อาณาเขต 
 ทิศเหนือ ติดกับ องค์การบริหารส่วนตำบลบ้านยาง, องค์การบริหารส่วนตำบลกุดเลาะ
 ทิศใต้ ติดกับ องค์การบริหารส่วนตำบลบ้านยาง
 ทิศตะวันออก ติดกับ องค์การบริหารส่วนตำบลบ้านยาง
 ทิศตะวันตก ติดกับ องค์การบริหารส่วนตำบลบ้านยาง

 ประวัติ 
ในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้มีการปฏิรูปการปกครองแบบใหม่ จากเป็นหัวเมืองชั้นนอก ได้แก่ มณฑล จังหวัด อำเภอ ตำบล หมู่บ้าน ในเขตท้องที่เมืองเกษตรสมบูรณ์ (ภูเขียว) นั้น ได้ถูกยุบลงเป็นอำเภอในเขตปกครองจังหวัดชัยภูมิ คือ อำเภอผักปัง และกิ่งอำเภอยาง 

ในเวลาต่อมาอำเภอผักปัง ได้เปลี่ยนชื่อเป็นอำเภอภูเขียว ส่วนกิ่งอำเภอยางหรือกิ่งยางนั้น เมื่อวันที่ 1 มีนาคม 2481 ได้รับการยกฐานะเป็นอำเภอชื่อว่า  "อำเภอเกษตรสมบูรณ์"  โดยตั้งที่ว่าอำเภอขึ้นที่ ชุมชนบ้านยาง ภายหลังจากนั้นเมื่อวันที่ 26 มกราคม 2499 ได้ยกฐานะชุมชนบ้านยาเป็นสุขาภิบาลเกษตรสมบูรณ์  

จนในวันที่ 25 พฤษภาคม 2542 สุขาภิบาลเกษตรสมบูรณ์ ได้รับเปลี่ยนแปลงฐานะขึ้นเป็น เทศบาลตำบลเกษตรสมบูรณ์ จนปัจจุบันhttp://kasetsomboon.go.th/public/history/data/index/menu/22

 การปกครอง 
เขตปกครองครอบคลุมพื้นที่บางส่วนของตำบลบ้านยาง 5 ชุมชน ดังนี้
 ชุมชนคุ้มเหนือ  
 ชุมชนคุ้มทักษิณ 
 ชุมชนคุ้มเจ้าแม่หัวนาย 
 ชุมชนคุ้มแจ้ง 
 และชุมชนคุ้มกลางนอก
# พระเจ้าชีมาแห่งชิลลา
พระเจ้าชีมาแห่งชิลลา (, สวรรคต 134 , 112 – 134) พระราชาลำดับที่ 6 แห่งอาณาจักรชิลลา หนึ่งใน สามก๊กแห่งเกาหลี พระนามสามัญที่รู้จักกัน ชีมาอีซากึม, อีซากึม เป็นพระอิสริยยศของเชื้อพระวงศ์ในช่วงชิลลายุคต้น พระองค์สืบสายพระโลหิตจากปฐมกษัตริย์แห่งอาณาจักรชิลลา พระเจ้าฮย็อกกอเซแห่งชิลลา โดยพระองค์มาจากราชสกุลพัก

พระเจ้าชีมาเป็นพระราชโอรสในพระเจ้าพาซาแห่งชิลลา ที่ประสูติแต่ พระนางซาซ็อง พระองค์อภิเษกกับพระมเหสีอาเยจากตระกูลคิม

พระเจ้าชีมาเสด็จสวรรคตเมื่อ ค.ศ. 134 หลังจากครองราชบัลลังก์ได้ 22 ปีโดยไร้รัชทายาททำให้สายราชสกุลของพระเจ้าพาซาต้องสิ้นสุดลงโดยมีพระเจ้าอิลซ็องผู้เป็นพระปิตุลา (อา) ขึ้นสืบราชบัลลังก์ต่อมา

 พงศาวลี
# พระเจ้าอิลซ็องแห่งชิลลา
พระเจ้าอิลซ็องแห่งชิลลา (สวรรคต 154, ครองราชย์ 134 – 154) เป็นพระราชาลำดับที่ 7 แห่งอาณาจักรชิลลาหนึ่งในสามราชอาณาจักรเกาหลี พระองค์มีพระนามสามัญที่เรียกกัน อิลซ็องอิซากึม อิซากึม เป็นพระอิสริยยศของเชื้อพระวงศ์ในช่วงชิลลายุคต้น โดยพระองค์สืบสายพระโลหิตจากปฐมกษัตริย์แห่งอาณาจักรชิลลา พระเจ้าฮย็อกกอเซแห่งซิลลา โดยพระองค์มาจากสายราชสกุลพัก

 พงศาวลี
# อาโนะ เร็นชิ
อะโนะ ยะซุโกะ (1301 – 26 พฤษภาคม 1359) หรือ ชินไทเก็นมนอิง (新待賢門院) พระสนมในจักรพรรดิญี่ปุ่นโดยเป็นพระสนมใน จักรพรรดิโกไดโงะ จักรพรรดิองค์ที่ 96 และเป็นพระราชมารดาใน จักรพรรดิโกะ-มูรากามิ จักรพรรดิองค์ที่ 97 และเป็นพระอัยยิกาใน จักรพรรดิโชเก จักรพรรดิองค์ที่ 98 และ จักรพรรดิโกะ-คะเมะยะมะ จักรพรรดิองค์ที่ 99
# ทางหลวงแผ่นดินหมายเลข 1421
ทางหลวงแผ่นดินหมายเลข 1421  เป็นถนนที่แยกมาจากทางหลวงแผ่นดินหมายเลข 1152 ที่บ้านไชยเจริญ ตำบลเวียงชัย อำเภอเวียงชัย จังหวัดเชียงราย ตามพระราชกฤษฎีกากำหนดเขตที่ดินในบริเวณที่ที่จะเวนคืนอสังหาริมทรัพย์ เพื่อขยายทางหลวงแผ่นดินหมายเลข 1152 สายแยกทางหลวงแผ่นดินหมายเลข 1020-บรรจบทางหลวงแผ่นดินหมายเลข 1020 (ต้าตลาด) ที่บ้านห้วยดอย บ้านผางาม บ้านร่องห้า และบ้านสบเปา และเพื่อสร้างทางหลวงแผ่นดินหมายเลข 1421 สายห้วยดอย-บ้านใหม่พัฒนา พระราชกฤษฎีกากำหนดเขตที่ดินในบริเวณที่ที่จะเวนคืนอสังหาริมทรัพย์ เพื่อขยายทางหลวงแผ่นดินหมายเลข 1152 สายแยกทางหลวงแผ่นดินหมายเลข 1020-บรรจบทางหลวงแผ่นดินหมายเลข 1020 (ต้าตลาด) ที่บ้านห้วยดอย บ้านผางาม บ้านร่องห้า และบ้านสบเปา และเพื่อสร้างทางหลวงแผ่นดินหมายเลข 1421 สายห้วยดอย-บ้านใหม่พัฒนา เป็นกรณีที่มีความจำเป็นเร่งด่วน เป็นส่วนหนึ่งของโครงการพัฒนาโครงข่ายทางหลวงแนวใหม่ขนาด 4 ช่องจราจรต่อเนื่องจาก จังหวัดเชียงราย ตามแนวทางหลวงหมายเลข 1152 บรรจบกับทางหลวงหมายเลข 1020 ที่ อำเภอขุนตาล จังหวัดเชียงราย ซึ่งเป็นเส้นทางหลักในการเดินทางไปยังสะพานข้ามแม่น้ำโขงแห่งที่ 4 (เชียงของ-ห้วยทราย) เพื่อเป็นเส้นทางในการรองรับการคมนาคมและขนส่งระหว่างประเทศไทยกับประเทศเพื่อนบ้าน 

ทางหลวงสายนี้ยังอยู่ระหว่างการดำเนินการก่อสร้างโดยมีกำหนดสิ้นสุดสัญญาในวันที่ 6 มีนาคม 2563 สรุปรายงานผลงานโครงการก่อสร้าง บูรณะและปรับปรังทางหลวงประจำเดือนกรกฎาคม 2560 สำนักก่อสร้างทางที่ 1 กรมทางหลวง กระทรวงคมนาคม เมื่อสร้างเสร็จจะอยู่ในพื้นที่ควบคุมของ หมวดทางหลวงเวียงเชียงรุ้ง และหมวดทางหลวงเทิง แขวงทางหลวงเชียงรายที่ 2 (เชียงของ)

 รายชื่อทางแยก
# องค์การบริหารส่วนตำบลโนนค้อ
องค์การบริหารส่วนตำบลโนนค้อ อาจหมายถึง
 องค์การบริหารส่วนตำบลโนนค้อ (อำเภอโนนคูณ) ในเขตอำเภอโนนคูณ จังหวัดศรีสะเกษ
 องค์การบริหารส่วนตำบลโนนค้อ (อำเภอบุณฑริก) ในเขตอำเภอบุณฑริก จังหวัดอุบลราชธานี
# อาณาจักรฮั่นเหนือ
อาณาจักรฮั่นเหนือ  อาณาจักรหนึ่งในช่วง ยุคห้าราชวงศ์สิบอาณาจักร สถาปนาโดย หลิวมิน เมื่อ ค.ศ. 951 กระทั่งล่มสลายเมื่อ ค.ศ. 979 ภายหลังจากการยอมแพ้ต่อกองทัพ ราชวงศ์ซ่งเหนือ

อาณาจักรฮั่นเหนือสถาปนาขึ้นเมื่อ ค.ศ. 951 ภายหลังจากการล่มสลายของ ราชวงศ์ฮั่นยุคหลัง เมื่อ ค.ศ. 950 โดยหลิวหมินหรือ จักรพรรดิฮั่นซื่อจู่ พระอนุชาของ หลิว จือ-ยฺเหวี่ยน หรือ จักรพรรดิเกาจู่แห่งฮั่นยุคหลัง โดยจักรพรรดิซื่อจู่ได้สถาปนาพระองค์เป็นผู้สืบราชบัลลังก์แห่งราชวงศ์ฮั่นยุคหลังโดยชอบธรรม
# การทัพทะเลทรายตะวันตก
การทัพทะเลทรายตะวันตก (สงครามทะเลทราย) เกิดขึ้นในทะเลทรายของอียิปต์และลิเบียและเป็นส่วนหลักของการทัพแอฟริกาเหนือในช่วงสงครามโลกครั้งที่สอง การทัพได้เริ่มขึ้นเมื่อเดือนกันยายน ค.ศ. 1940 โดยอิตาลีบุกเข้ายึดครองอียิปต์ ปฏิบัติการเข็มทิศ การโจมตีห้าวันของอังกฤษในเดือนธันวาคม ค.ศ. 1940 ได้นำไปสู่การทำลายกองทัพที่ 10 ของอิตาลี เบนิโต มุสโสลินีได้ขอความช่วยเหลือจากอดอล์ฟ ฮิตเลอร์ ซึ่งได้ตอบสนองด้วยการส่งกองกำลังเยอรมันขนาดเล็กไปยังตริโปลีตามคำสั่งที่ 22 (11 มกราคม) กองทัพน้อยแอฟริกาหรือแอฟริกา คอร์ ภายใต้การบัญชาการของจอมพลแอร์วิน รอมเมิลซึ่งอยู่ภายใต้การควบคุมของอิตาลีที่เล็กน้อย แต่อิตาลีได้พึ่งพาต่อนาซีเยอรมนีทำให้กลายเป็นพันธมิตรที่มีความโดดเด่น

ในช่วงฤดูใบไม้ผลิของปี ค.ศ. 1941 กองกำลังฝ่ายอักษะภายใต้การบัญชาของรอมเมิลได้ผลักดันอังกฤษกลับไปยังอียิปต์ยกเว้นจากท่าเรือโทบรุก (Tobruk) ได้ทำการโอบล้อมทูบลักจนกระทั่งได้บรรเทาลงในช่วงปฏิบัติการครูเซเดอร์ กองกำลังฝ่ายอักษะได้ถูกบังคับให้ถอนกำลังออกจากตำแหน่งที่พวกเขาได้เริ่มต้นเมื่อปลายปี ในปี ค.ศ. 1942 กองกำลังฝ่ายอักษะได้ขับไล่ฝ่ายอังกฤษและเข้ายึดทูบลัก ภายหลังยุทธการที่กาซาลาแต่ได้ล้มเหลวในการคว้าชัยชนะอย่างเด็ดขาด สุดท้ายแล้ว กองกำลังฝ่ายอักษะได้ผลักดันไปยังอียิปต์ ฝ่ายอังกฤษได้ถอยไปยังเอล อลาเมน ซึ่งยุทธการที่เอล อาลาเมนครั้งที่สอง กองทัพที่แปดของอังกฤษได้มีชัยเหนือกองกำลังฝ่ายอักษะ ทำให้กองกำลังฝ่ายอักษะต้องถอนกำลังออกจากลิเบียไปยังตูนิเซีย ซึ่งต่อมาพวกเขาได้พ่ายแพ้ในการทัพตูนิเซีย

จากฮิตเลอร์สำหรับแนวรบด้านตะวันออกในการสู้รบกับสหภาพโซเวียตแล้ว สงครามทะเลทรายซึ่งถือว่าเป็นการปฏิบัติที่มีความสำคัญรองลง ฝ่ายอักษะไม่เคยมีทรัพยากรที่เพียงพอหรือมีวิธีในการส่งมอบให้พวกเขาเพื่อเอาชนะอังกฤษ ฝ่ายอังกฤษได้พลาดโอกาสหลายอย่างในการยุติการทัพโดยการโอนทรัพยากรไปยังกรีซและลิแวนต์ในปี ค.ศ. 1941 และตะวันออกไกลในปี ค.ศ. 1942
# เหตุไล่แทงในตุรกุ พ.ศ. 2560
เมื่อวันที่ 18 สิงหาคม พ.ศ. 2560 เวลา 16:00 น. ตามเวลายุโรปตะวันออก (UTC+3) มีผู้ถูกแทง 10 คน ที่ทางตอนกลางของเมืองตุรกุ ภูมิภาคตะวันตกเฉียงใต้ของประเทศฟินแลนด์ ตำรวจได้รับแจ้งครั้งแรกในเวลา 16:02 และในเวลา 16:05 ได้จับกุมผู้ลี้ภัยชาวโมร็อกโก อับดุรเราะห์มาน บัวอันนาน ซึ่งขณะควบคุมตัวแจ้งชื่อว่า อับดุรเราะห์มาน มุชกาต (, Abderrahman Mechkah) มีผู้เสียชีวิต 2 คน จากการโจมตี และอีก 8 คน ได้รับบาดเจ็บ ตำรวจได้สันนิฐานว่าเป็นเหตุการก่อการร้าย เหตุการณ์ครั้งนี้เป็นเหตุก่อการร้ายครั้งแรกในประเทศฟินแลนด์นับตั้งแต่สงครามโลกครั้งที่สองสิ้นสุดลง
# อวี้เหวินฮั่วจี๋
อวี้เหวินฮั่วจี๋ (? – 619) เป็นขุนพลของ ราชวงศ์สุย ของจีน ในปี ค.ศ. 618 ได้ก่อรัฐประหารและปลงพระชนม์ จักรพรรดิสุยหยาง ต่อมาเขาประกาศตั้งหลานชายของจักรพรรดิหยาง ฉินกงหวัง  หยาง เฮ่า  ขึ้นเป็นจักรพรรดิ พร้อมกับตั้งตนเองเป็นผู้สำเร็จราชการ (大丞相, Dà chéngxiàng) แทน

แต่จากการนำทหารออกรบและพ่ายแพ้หลายครั้งทำให้ โต้วเจี้ยนเต๋อ  หนึ่งในผู้นำกบฏเชื่อว่าอวี้เหวินฮั่วจี๋ที่พ่ายแพ้หลายครั้งจะสถาปนาตนเองเป็นจักรพรรดิซึ่งก็เป็นจริงเมื่ออวี้เหวินฮั่วจี๋ได้วางยาพิษปลงพระชนม์หยางเฮ่าและสถาปนาตนเองเป็นจักรพรรดิแห่งรัฐสฺวีเมื่อ ค.ศ. 618 แต่สุดท้ายโต้วเจี้ยนเต๋อก็จับและสังหารเขาพร้อมบุตรชาย 2 คนเมื่อ ค.ศ. 619
# กีฬาวูซูในซีเกมส์ 2017
กีฬาวูซูใน ซีเกมส์ 2017 จัดขึ้นที่ กัวลาลัมเปอร์ คอนเวนชัน เซ็นเตอร์.

ผู้ได้รับเหรียญรางวัล
ชาย
TaijiquanDao Shu +<br/ >Gun ShuJowen Lim Si WeiAchmad HulaefiKhaw Jun LimJianshu (sword)Yeap Wai KinVincent Wong Weng SonFung Jin JieNandao +<br/ >Nan GunThein Than OoPhạm Quốc KhánhHo Mun HuaNanquanQiang Shu (spear)Yeap Wai KinVincent Wong Weng SonMuhammad Daffa Golden BoyTaijijianLoh Jack ChangBobie Valentius GunawanChan Jun KaiChangquan

หญิง
TaijiquanDao Shu (broadsword)Felda Elvira SantosoMonica Pransisca SugiantoZoe Mui Wei TingGun Shu (cudgel)Hoàng Thị Phương GiangLoh Ying TingFelda Elvira SantosoJianshu (sword)Dương Thúy ViPhoon EyinFung Hui Xinหนานเต๋า +<br/ >หนาน กุนหนานฉวน / หนานกุนDiana Bong Siong LinAye Thitsar MyintNguyễn Thục AnhQiang Shu (spear)Dương Thúy ViPhoon EyinSandy Ooไท้จี๋เจี้ยน (กระบี่ไท้เก๊ก)Lindswell KwokAgatha Chrystenzen WongAudrey Chan Yee Joฉางฉวน

ตารางเหรียญรางวัล

1 4  5  3  122 3  1  1  53 2  3  2  74 1  0  4  55 1  1  1  36 0  1  0  1รวม 11  11  11  33
# นีโคลัส เมดฟอร์ธ-มิลส์
นีโคลัส ไมเคิล เดอ โรมาเนีย  เมดฟอร์ธ-มิลส์ (Nicholas Michael de Roumanie Medforth-Mills) เป็นโอรสคนแรกในเจ้าหญิงเอเลนาแห่งโรมาเนียกับโรบิน เมดฟอร์ธ-มิลส์ อดีตพระสวามี เป็นราชนัดดาคนที่ 2 ในสมเด็จพระราชาธิบดีมีไฮที่ 1 แห่งโรมาเนีย กับสมเด็จพระราชินีอานาแห่งโรมาเนีย เขาได้เข้าพิธีศีลล้างบาป โดยมีพระบิดามารดาอุปถัมภ์คือสมเด็จพระราชินีอานาแห่งโรมาเนีย พระอัยยิกา (ยาย) และเจ้าหญิงมาร์กาเรตาแห่งโรมาเนีย พระมาตุจฉา (ป้าฝั่งมารดา) ในวัยเด็กเขาอาศัยอยู่กับพระมารดา ต่อมาได้ประทับย้ายไปที่อังกฤษ เมื่อ พ.ศ. 2532 ในมณฑลเดอรัม ตอนเขามีอายุ 5 ขวบ เขาได้เข้าชมรมลูกเสือบีเวอร์ของทางโรงเรียน เขาชื่นชอบโมเดลรถยนต์ เรือ เครื่องบินเป็นอย่างมาก โดยเคยขับรถยนต์ร่วมกับสมเด็จพระราชาธิบดีมีโฮที่ 1 พระอัยกา

ด้วยมีฐานะสืบเชื้อสายจากสมเด็จพระราชินีนาถวิกตอเรียแห่งสหราชอาณาจักร เขาได้พบปะพระญาติเป็นประจำ

 เจ้าชายแห่งโรมาเนีย 
แม้ตามกฎหมาย เขาจะเป็นโอรสผ่านทางพระราชธิดาในพระเจ้าแผ่นดิน จึงไม่สามารถดำรงพระอิสริยยศใด ๆ ได้ในฐานะเจ้าชาย ซึ่งกฎนี้ เห็นได้จากตัวอย่างเช่น ปีเตอร์ ฟิลลิปส์ โอรสในเจ้าหญิงแอนน์ พระราชกุมารี แต่เขาก็ได้รับสถาปนาจากพระอัยกาให้เป็น เจ้าชายแห่งโรมาเนีย มีพระนามว่า เจ้าชายนีโคลัสแห่งโรมาเนีย  พร้อมฐานันดร รอยัลไฮเนส 

เมื่อประเทศโรมาเนียเกิดการปฏิวัติล้มเลิกระบอบกษัตริย์ไป ทำให้เขาต้องออกจากพระอิสริยยศเมื่อ พ.ศ. 2558 และเปลี่ยนมาใช้นามสกุลของบิดาแทน

 พิธีหมั้นหมายและสมรสกับชายา 
โฆษกประจำสำนักพระราชวังโรมาเนียได้แถลงการณ์เรื่องนิโคลัส เมดฟอร์ธ-มิลส์ ได้หมั้นกับอาลิน่า-มาเรีย บินเดอร์ ผู้ประกาศข่าวชาวโรมาเนีย โดยได้คุกเข่าขอแต่งงานในเดือนกรกฎาคม พ.ศ. 2560 ที่ผ่านมา มีไฮที่ 1 แห่งโรมาเนียทรงพระกรุณาโปรดเกล้าโปรดกระหม่อมให้จัดพิธีสมรสขึ้นในช่วงกลาง พ.ศ. 2561

 พระอิสริยยศ 
104px|thumb|ตราประจำพระองค์
 1 เมษายน พ.ศ. 2528 – 1 สิงหาคม พ.ศ. 2558: เจ้าชายนีโคลัสแห่งโรมาเนีย (His Royal Highness Prince Nicholas of Romania)
 1 สิงหาคม พ.ศ. 2558 – ปัจจุบัน: นีโคลัส เมดฟอร์ธ-มิลส์ (Nicholas Medforth-Mills)